Нехан юьртахь эвтарарчу гунойн йо1 йиша нисъелча, дика-вон хилча, хьалха Эвтархошка хоуьйтура. Уьш цхьангге а хоьттуш х1ума а доцуш, цхьана к1иранна даъал рицкъа дохьуш схьабог1ура. Массара и Эвтархойн Ахьмадан доьналла хиларна ду олура. Иштта дан а дара иза. И къонах хилла нахала валлац гунойн и таронаш яцара. Уьш ша-ша хене вала г1ерташ воллура. Ткъа таро йоцчу стаге х1умма а ца дало. И таро шайн яр дара уггар хьалхарчу декъана Эвтархойн Ахьмада вовшахтоьхнарг. Ша пошта еача, цхьа дакъа юьртана юьстах дуьллура цо. И дикачу къонахойн г1иллакхаш дара Эвтархойн Ахьмада уггар хьалха Таймин Биболатан, Исмайлин Дудин г1иллакхех схьаэцнарг. Ша деана аьхча, даьхни, герз делахь-Аг1а волче д1адуьллуш дара. Аг1а дийна мел ву юкъарчу х1онсана са а ца гатдора цо. Цу т1ера шай ца оьцуш, мацалла лийр волуш ц1ена стаг вара Аг1а.